Държавен вестник, бр. 71, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  71
1.2. Визуализиране
1.2.1. Осреднените стойности и съществените 
вариации на посоката и на скоростта на вятъра 
за всеки датчик се визуализират в реално време 
в метеорологичната станция и службите за ОВД 
чрез автоматизирано оборудване.
1.2.2. Средствата за визуализация в метеоро-
логичната станция и службите за ОВД (цифрови 
индикатори или компютърни дисплеи) се свързват 
към едни и същи датчици.
1.2.3. Когато е необходимо използването на 
различни датчици, в съответствие с изискванията 
на т. 1.1.2 индикаторите и компютърните дисплеи 
съдържат ясно обозначение за коя писта за изли-
тане и кацане или сектор от писта за излитане 
и кацане се отнасят показваните данни. 
1.2.4. Средните стойности и значителните 
вариации на посоката и скоростта на призем-
ния вятър от всеки сензор се разпространяват 
и визуализират чрез автоматизирани системи.
1.3. Осредняване
1.3.1. Стойностите на посоката и скоростта 
на приземния вятър се осредняват за определен 
период от време, както следва:
а) за 2-минутен период – за локалните редов-
ни и специални сведения и за индикаторите на 
вятъра за органите за ОВД; 
б) за 10-минутен период – за сведения в кодова 
форма METAR/SPECI; ако през този 10-минутен 
период се наблюдава значим скок в стойностите 
на скоростта или посоката на вятъра, при осредня-
ването се използват само данните, получени след 
този скок, като при тези обстоятелства периодът 
на осредняване се съкращава по съответен начин; 
„значим скок“ е рязко и трайно изменение на 
посоката на вятъра с 30° и повече при скорост 
преди или след промяната 5 m/s (10 възела) и 
повече или изменение на скоростта с 5 m/s (10 
възела) и повече, което трае най-малко 2 min.
1.3.2. Периодът на осредняване на отклоне-
нията от средната скорост на вятъра (пориви) 
е 3 sec за локалните редовни и специални све-
дения и сведенията METAR/SPECI, както и за 
визуализиране за органите за ОВД. 
1.4. Точност на измерванията
1.4.1. Съобщаваните данни за посоката и 
средната скорост на приземния вятър, а така 
също и отклоненията от средната скорост на 
приземния вятър съответстват на параметрите на 
желателната точност на измерванията от гледна 
точка на експлоатацията, дадени в таблица 1.1.
1.5. Съобщаване на данните в сведенията
1.5.1. В локалните редовни и специални све-
дения и сведенията METAR/SPECI посоката и 
скоростта на приземния вятър се съобщават в 
стъпки, съответно кратни на 10° и 1m/s (1 kt). 
Всяка друга наблюдавана стойност, която не 
съвпада с използваната за съобщаване на данни 
скала, се закръгля до най-близкото деление на 
тази скала.
1.5.2. В локалните редовни и специални све-
дения и сведенията METAR/SPECI се указва:
1.5.2.1. използваната мерна единица за ско-
рост на вятъра;
1.5.2.2. вариацията от средната посока на вятъра 
през последните 10 min се съобщава, ако общата 
вариация е 60° и повече, по следните начини:
а) при обща вариация от 60° или повече, но 
по-малко от 180°, и скорост 1,5 m/s (3 възела) 
или повече се съобщава вариацията на посоката 
с двете крайни посоки, между които вятърът се 
е променял;
б) при обща вариация от 60° или повече, но 
по-малко от 180° и скорост, по-малка от 1,5 m/s 
(3 kt), се съобщава посоката като променлива 
без средна стойност;
в) при обща вариация 180° и повече се съобщава 
посоката като променлива без средна стойност;
1.5.2.3. вариацията на средната скорост на 
вятъра (поривите) през последните 10 min се 
съобщава само когато отклонението от средната 
скорост е:
а) 2,5 m/s (5 kt) или повече в локалните редовни 
и специални сведения при прилагане на проце-
дури за намаляване шума съгласно Инструкция 
№ 4444 за управление на въздушното движение; 
б) 5 m/s (10 kt) или повече в противен случай;
1.5.2.4. при скорост на вятъра, по-малка от 0,5 
m/s (1 kt), се използва терминът„CALM“;
1.5.2.5. при скорост на вятъра 50 m/s (100 kt) 
и повече се отбелязва 49 m/s (99 възела);
1.5.2.6. когато 10-минутният период включва 
„значим скок“ на стойностите на посоката и/
или скоростта на вятъра, се съобщават само 
вариациите на скоростта и посоката, наблюда-
вани след скока.
1.5.3. В локалните редовни и специални 
сведения:
а) при наблюдения на приземния вятър, 
които се извършват в повече от една точка по 
дължината на пистата за излитане и кацане, се 
съобщават местата на тези наблюдения, за които 
стойностите са представителни;
б) когато се използва повече от една писта 
за излитане и кацане и за тях се провеждат 
наблюдения на приземния вятър, се съобщават 
стойностите за всяка една писта за излитане и 
кацане, като се обозначават пистите за излитане 
и кацане, за които се отнасят данните;
в) указват се двете крайни посоки, между 
които вятърът се е променял, когато вариация-
та на средната посока на вятъра се съобщава в 
съответствие с т. 1.5.2.2, буква „б“;
г) указват се достигнатите максимална и 
минимална стойност, когато вариацията на сред-
ната скорост на вятъра (пориви) се съобщава в 
съответствие с т. 1.5.2.3.
1.5.4. В сведенията METAR/SPECI се указва 
достигнатата максимална стойност, когато вари-
ацията на средната скорост на вятъра (пориви) 
се съобщава в съответствие с т. 1.5.2.3.
2. Видимост
2.1. Разположение на датчиците
При използване на инструментални системи 
за измерване на видимостта представителността 
на наблюденията на видимостта се осигурява 
чрез използване на датчици, разположени на 
подходящи места.